**Солақай балалардың психологиялық**

**ерекшеліктері**

Бала солақайлығының мектеп сатысында кездесетін қиындықтың бірі

Солақай баланың іс-әрекетті орындау барысында табыстарға жетуі: оң қолды балалармен салыстырғанда жақсы нәтиже көрсететіндігін айқындау өзектілігі:

Қазіргі кезде солақайлық мәселесі және де оның себебі неде деген сұрақтың әлі нақты анықталған жауабы жоқ, әрі солақайлардың оң қолдардан еш айырмашылығының байқалмайтындығы оның негізінің патологияға қатыссыздығы, әрі ақыл – ойы кемістермен қатысының жоқтығы деу анықталады. Соңғы кезде сол қолға жетекші «оң жартышарларлы» балаларға көңіл бөлу қолға алынып отыр. Көптеген зерттеушілердің айтуынша, таңда мұғалім баланың іс-әрекеттегі жетекші қолын анықтап оны І-ші оқу күнінен бастап назардан тыс қалдырмағаны абзал. Және осы мәселе туралы тереңірек ойлану керек.

Қазіргі уақытта, осы солақайлық мәселесі оқу іс-әрекетіне қалай әсер ететіндігі туралы жан-жақты білім болуы керек. Ол үшін мынадай шаралар қолдану керек: лекция оқу, индивидуалды жұмыс істеу, тренинг жүргізу т.с.с.

Қазіргі кезде, мәселесі негативті құбылыс ретінде емес, керісінше оны нақты құбылыс ретінде қаратырамыз. Егер мектеп кезінен бастап осы мәселеге көңіл аударып, онымен жұмыс істесе, солақайлық оқу іс-әрекетіне ешқандай қиындық туғызбайды.

Тарихқа көз салсақ, кеңестік кезде тәрбиешілер солақай балаларды міндетті түрде оң қолға үйреткен. Ал қазіргі таңда шетел, ресей оқымыстыларының зерттеулері арқылы ондай пікір, талап өзгерген. Қазіргі кезде шетел, ресей елдерінде солақай балаларға арнайы құрал-жабдықтар шыққан.

Солақайлықтың пайда болуына байланысты ғалымдар пікірлеріне сүйенсек, онда патологиялық, тұқым қуалаушылық, мәжбүр болған солақайлық т.б. түрлері бар екенін анықтаған.

Солақай баланың келешегіне кедергі келтірмей, қателік жібермес үшін ата-ана, мұғалім, тәрбиеші тарапынан баланың шынымен солақай екенін анықтап алуы басты мәселе екенін ескердік.

Осыған орай бала туғанынан бастап, оның қай қолы жетекші болатынын білуге болады. Яғни алғаш туған кезде қай жұдырғын тығыз жұмса, бесікте жатып сол жағына басын бұра берсе, сылдырмақты сол қолымен ұстаса, ұсынған затқа сол қолын берсе т.б. белгілер бар.

Тарихқа көз салсақ, солақайлық құптарлық құптарлық емес құбылыстардың негізінде болғандықтан, солақайларды міндетті түрде оңақайлыққа қайта үйрету қолға алына бастады. Осы уақытқа дейін өскелең ұрпақтың тәрбиесімен, денсаулығымен айналысқан мамандар солақайлардың міндетті түрде күшпен болсада оңақайлыққа үйрету қажет деп есептеді. Баланың сол қолымен жазуға, әрекет етуге күш көрсеткен жағдайда сол мезетке дейінгі баланың бойында, байқалмаған астеникалық белгілер көрініс бере бастайды, атап айтқанда бала тез шаршағыш болады, жұмыс істеу қабілеті төмендеп, сол қолының шаршағандығы мен басының ауырғандығының белгілері көрінеді. Осы аралықта баланың түнгі, ұйқысы бұзылады, тамаққа тәбеті шаппай, балалардың бойында ызалаңқылық, ұстамсыздық, қызбалық байқалып, ата-аналарына, тәрбиешілеріне, педагогтарына қатысты қарсылық реакциясы жиіленеді. Сирек жағдайда тұтықпа, дәретін ұстай алмау жағдайлары орын алады.

Негізінде солақай деген сөз көптеген тілдерден аударғанда «икемсіз, қолайсыз, қабілетсіз» деген мағынаны білдіреді.

Ағылшан тіліндегі «Lefthanded» деген сөзінің синонимі тек епсіз, икемсіз ғана емес – тұйық және арамза деген мағыналарды білдірсе, ал французша «Gauche» - «сол жақ» ебедейсіз, шыншыл емес деген мағына берген, немісше «Link» - «сол жақ», «икемсіз» деген мағынаны, нигерияда сол қолды «ово оси», яғни «икемге келмейтін» деп атаған.

Әлеуметтік – экономикалық дамудың қазіргі кезеңінде, оқу тәрбие жұмысының жаңару заманында білім беру саласының әр сатысында көптеген мәселелер туындауда. Атап айтқанда, ол балалардың жеке басын дамыту, психикалық дамуын, даралық ерекшеліктерін, ішкі потенциалын анықтап, жан-жақты зерттеу негізінде оқу-тәрбие жұмысының балалардың жақын арадағы даму аймағына бағыттау.

Қазіргі кезде проблемалық деп атайтын көптеген балалар пайда болды. Оларға солақайларды жатқызады, олар көбінесе ересектердің түсінбеуінен, олардың «қайта жасағысы» – солақайды барлығы сияқты болуға мәжбүрлеу – келуінен зардап шегіп жатады. Өкінішке орай, кейбір мектептерде әлі күнге дейін солақай балаларды оң қолмен жазуға қайта үйрету қолданылып жүр, бұл әрине, психологиялық күйзеліске және оқушылар үлгерімінің төмендеуіне әкеп соғады. Ғылымда адамдарды солақай және оңқай деп бөлуге қатысты көптеген болжамдар мен жорамалдар бар, олар көбінесе: генетикалық бұйрықтан бастап солақайлық пен оңқайлықтың пайда болуының әлеуметтік факторларына дейін қарама-қарсы дәлелдермен дәйектеледі. Бас миының қалыптасуы барысында бірте-бірте оң және сол жартышарлар арасында функцияларды өзіндік бөлісу жүзеге асырылды. Заманауи адамда бас миының оң жарты шары заттарды түсі, дәмі, иісі бойынша жіктеуді, сонымен қатар көру қабылдауын бақылауға алған және де ең бастысы – ол түйсікке, образды және кеңістікті ойлауға жауап береді. Сол жартышардың міндеті сөйлеу, оқу, жазу функцияларын, сонымен қатар қисындық, математикалық және талдамалық ойлауды бақылау болып табылады. Сондықтан да өздерін өнерге арнаған дарынды адамдардың арасында әлемді ең алдымен сезім ағзаларымен қабылдайтын солақайлар өте көп. Солақайлық пен оңқайлық сонымен бірге көріну дәрежесімен де сипатталады. Айқын көрінетін солақай адамдар болады, олар оң қолдарымен ешнәрсе істей алмайды десе де болады, оларды қайта үйретпеген дұрыс. Екі қолдарын бірдей меңгере алатын неғұрлым бірқалыпты жеке адамдар бар. Жетекші жартышарды айқындау үшін педагогтар өз жұмысында жетекші көзі мен қолы бойынша тұлға типін айқындайтын психологиялық тестіні пайдаланады.

Хомская Е.Д. мидың сол жақ жарты шарының қызметі адамның ауызша, жазба сөйлеу тілін түсініп, грамматикалық жағынан дұрыс жауап беруіне жағдай жасайды және де адам формальды логикамен бұрын меңгерілген ережелер негізінде сандармен математикалық формулаларды жеңіл пайдалана алады. Бірақ мидің сол жақ жарты шарының белсенділігі дыбыс интонациясы мен дауыстың модуляциясын жапыратуға мүмкіндік бермейді. Сол жақ жарты шардың арқасында әлемнің бір тұтас бейнесі қалыптасатын болса, оң жарты шарды бөлек бөлшектерінен әлемнің үлгісін жинақтайды. Сонымен бірге мидың оң жарты шарлары санадан тыс психикалықпен байлынысты. Солақайлық мәселесі педагогиканың күрделі мәселелерінің бірі – көп уақыт бойы оң жақ қолына қарғанда сол жақ қолымен белсендірек әрекет ететін балаларды, жалпыға бірдей бір түрге келтіру мақсатында қайта үйрету тиіс деп есептелініп келеді. Алайда мұндай әрекеттің еш жақсылыққа әкелмейтіні, керісінше көпшілік балаларда невротикалық реакциялардың пайда болуына жағдай туғызатынын байқауға болады. Солақайлық дербес көзқарасты талап ететін балалардың тобы, өйткені дәл осы балалар астеноневротикалық реакцияға сезімталдыққа бейім келеді. Кеңестік Социалистік Республикалар Одағының (КСРО) денсаулық сақтау министрлігінің солақайлықты анықтау және солақай балалардың психогигиенасы атты әдістемелік нұсқауларында солақай баланы күштеп оңқайлыққа үйрету невротикалық ауытқулардың дамуына әкелетіндігі сөз етілді. Тіптен нейродермит, бронхиалды астма ауруларының көрінісі күшейе түседі. Сонымен бірге солақайларды оңқайлық әлемге ешқандай жағымсыз жағдайларсыз да қайта үйретуге де болады. Сондықтан балаларды қайта үйрету мәселесі әрбір нақты жағдайға сәйкес, атап айтқанда олардың денсаулық жағдайларын, ағзаның бейімделе алу мүмкіншіліктерін, ішкі сенімдерін физиологиялық алғышарттарын, психологиялық ерекшеліктерін ескере отырып жүргізілуі тиіс. Кейде солақайлықтың өзі қайта үйрету дағдыларынсыз да баланың психикасына жағымсыз әсер етуі мүмкін. Бұл жағдайда солақайлықпен қосарлана жүретін барлық сыртқы белгілерін тексере отырып, қайта үйреткен жөн. Ал егер де солақайлық тұқым қуалаған болса, үйрету әрекеттерінің жүзеге асырмалғаны дұрыс.

Солақай бала мектеп табалдырығын аттағанда қиыншылыққа тап болады. Мәселен, мұғалімнің қаламды оң қолыңмен ұста, неге қарындашты тағы сол қолыңмен ұстадың? Деген т.б. ескерулері балаға ыңғайсыздық туғызады. Қанша талап қойылса да, оң қолымен ұстап жазсада, ырқына көнбей, қайта-қайта басқа жаққа қарай қисайып кете береді. Сондықтан ата-ана, мұғалім тарапынан баланың шынымен солақай екнін анықтап алуы – басты мәселе.

Кеңестік кезеңнің тәлім – тәрбие мәселесінде бұл мәселе тез шешімін табатын. Егер бала солақай болатын болса, онда ол міндетті түрде оң қолымен жазуы тиіс деген жалпыға бірдей талап қойылатын. Балалардың денсаулығы мен мүмкіндіктерін және физиологиялық ерекшеліктері назардан тыс қалып отыратын.

Ресейлік ғалымдардың зерттеулері бойынша шынымен адамзаттың көп бөлігі оң қолды, тек 5-12 пайызы ғана солақай екені анықталды. Бірақ солақаймен оң қолдыларды біржақты топтар деуге болмайды. Жоғары дәрежелі солақайлар және жоғарғы дәрежелі оңқолдылар болады, сонымен қатар қолының әрекет етуі бірдей белсенді болып келу ерекшелігі де анықталған, оны ғылымда **амбидекстер** деп атайды. Шетел ғалымдарының ойынша солақайлар пайызы көбеюде. 1928 ж шетелдегі зерттеу бойынша үлкендер арасында солақай әйел адамдар 3,3% - ке, ал солақай ер адамдар 4,7% - ке жеткен, ал 1973 жылы солақайлық әйел адамдар арасында 8,8% - ке өссе, ал ер адамдарда да 10,4% - ке жеткен. 1979-88 жылдары солақайлық әйел адамдардың арасында 12,4% - ке және ерлер арасында 13,9% - ке жеткен, осыдан, солақайлық мәселесі өмірде сирек те болса, кездесіп тұратын құбылыс екендігін байқап отырамыз.

Ресейлік нейрофизиолог А.А.Айропетянцтің зерттеуінде 1987 жылы 7-9 жасар балаларда 13,3% солақай ұл балалар және 10% қыз балалар болған. Ал 14 жастарында ұлдарының ішінде солақайлар 4,4% ал қыздар арасында 4,1% солақайлар кездескені айқындалған.